En middelsstor (vingespenn 28 – 32 mm), slank, lyst brunlig måler, vingene med spredte, mørkere skjell. Forvingen er innbuet bak vingespissen og virker derfor litt sigdformet. Den har tre brune flekker langs forkanten, fra hver av disse går det ut et, vanligvis utydelig, burnlig tverrbånd. Den ytterste av flekkene er stor og mørk, nesten svart. Bak denne flekken er det en uregelmessig, brunsvart flekk. Bakvingens bakhjørne er trukket ut til en spiss. Larven er gulaktig, brun på ryggen, med rødlige flekker langs siden.